CELEX: 22004D0102
Language: lv
Date: 2004-07-09 00:00:00
Title: EEZ apvienotās komitejas lēmums Nr. 102/2004 2004. gada 9. jūlijs, ar ko groza EEZ līguma VI Pielikumu (Sociālais nodrošinājums)

23.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 376/29
            
         
      EEZ APVIENOTĀS KOMITEJAS LĒMUMS
   
   Nr. 102/2004
   2004. gada 9. jūlijs,
   ar ko groza EEZ līguma VI Pielikumu (Sociālais nodrošinājums)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā “līgums”, un jo īpaši tā 98. pantu,
   tā kā:
   
               (1)
            
            
               Līguma VI pielikums ir grozīts ar 2003. gada 14. oktobrī Luksemburgā parakstīto Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas dalību Eiropas Ekonomikas zonā (1).
            
         
               (2)
            
            
               2003. gada 18. jūnija Lēmums Nr. 189, kura mērķis bija ieviest Eiropas veselības apdrošināšanas karti, lai aizstātu veidlapas, kas nepieciešamas, lai piemērotu Padomes Regulu (EEK) Nr. 1408/71 un (EEK) Nr. 574/72 attiecībā uz veselības aprūpes pieejamību, uz laiku uzturoties dalībvalstī, kas nav kompetentā valsts vai kas nav dzīvesvietas valsts (2), ir iekļaujams līgumā.
            
         
               (3)
            
            
               2003. gada 18. jūnija Lēmums Nr. 190 par Eiropas veselības apdrošināšanas kartes tehniskajām specifikācijām (3) ir iekļaujams līgumā.
            
         
               (4)
            
            
               2003. gada 18. jūnija Lēmums Nr. 191 par veidlapu E 111 un E 111 B aizstāšanu ar Eiropas veselības apdrošināšanas karti (4) ir iekļaujams līgumā,
            
         IR NOLĒMUSI ŠĀDI.
   1. Pants
   Līguma VI pielikumā aiz 3.64. punkta (Lēmums Nr. 188) iekļauj šādus punktus:
   
      
                  “3.65
               
               
                  
                     32003 D 0751:2003. gada 18. jūnija lēmums Nr. 189, kura mērķis ir ieviest Eiropas veselības apdrošināšanas karti, lai aizstātu veidlapas, kas nepieciešamas, lai piemērotu Padomes Regulu (EEK) Nr. 1408/71 un (EEK) Nr. 574/72 attiecībā uz veselības aprūpes pieejamību, uz laiku uzturoties dalībvalstī, kas nav kompetentā valsts vai kas nav dzīvesvietas valsts (OV L 276, 27.10.2003., 1. lpp.).
               
            
                  3.66
               
               
                  
                     32003 D 0752: 2003. gada 18. jūnija Lēmums Nr. 190 par Eiropas veselības apdrošināšanas kartes tehniskajam specifikācijām (OV L 276, 27.10.2003., 4. lpp.).
                  Lēmuma noteikumus šā līguma vajadzībām pielāgo šādi:
                  Saskaņā ar lēmuma pielikuma 3.3.2. punktu Eiropas Veselības apdrošināšanas kartēs, ko izsniedz EEZ EBTA dalībvalstīs, neatveido Eiropas zvaigznes. EEZ EBTA dalībvalstīm tomēr, ja nepieciešams, vēlāk jābūt tiesībām šīs zvaigznes atveidot.
               
            
                  3.67
               
               
                  
                     32003 D 0753: 2003. gada 18. jūnija Lēmums Nr. 191 par veidlapu E 111 un E 111 B aizstāšanu ar Eiropas veselības apdrošināšanas karti (OV L 276, 27.10.2003., 19. lpp.).”
               
            
   2. Pants
   Lēmumu Nr. 189, 190 un 191 teksti islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentiski.
   3. Pants
   Šis lēmums stājas spēkā 2004. gada 10. jūlijā ar noteikumu, ka EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (5).
   4. Pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2004. gada 9. jūlijā.
      
         
            EEZ Apvienotās komitejas vārdā —
         
         
            priekšsēdētājs
         
         Kjartan JÓHANNSSON
         
      
   
   
      (1)  OV L 130, 29.4.2004., 3. lpp.
   
   
      (2)  OV L 276, 27.10.2003., 1. lpp.
   
   
      (3)  OV L 276, 27.10.2003., 4. lpp.
   
   
      (4)  OV L 276, 27.10.2003., 19. lpp.
   
   
      (5)  Konstitucionālās prasības nav norādītas.